MODIFICACIÓ DE LA NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3600)
  + [Valencià](/va/acuerdo/3600)






Selector de idioma

Leer

* [Español](/es/acuerdo/3600)
* [Valencià](/va/acuerdo/3600)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIÓ DE LA NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS[Butlletí Oficial Universitat d'Alacant](/ca/Publicacion)
===========================================================================================================================================================================================

Secretaria General

Butlletí Oficial Universitat d'Alacant





MODIFICACIÓ DE LA NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS

Data d'aprovació
:   25/02/2016

Data de publicació
:   25/02/2016

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=3600.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3600)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3600)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIÓ DE LA NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS&url=https://www.boua.ua.es/va/acuerdo/3600)

**Títol:** MODIFICACIÓ DE LA NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 25 de febrer de 2016

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 25 DE FEBRERO DE 2016, VA APROVAR PER UNANIMITAT:

LA MODIFICACIÓ DE LA NORMATIVA DE LA UNIVERSITAT D’ALACANT PER A LA REGULACIÓ DELS CONCURSOS D’ACCÉS ALS COSSOS DOCENTS UNIVERSITARIS

La Llei Orgànica 4/2007, de 12 d’abril, per la qual es modifica la Llei 6/2001, de 21 de desembre, d’universitats, estableix:

a) Un nou procediment d’accés als cossos docents universitaris, que requereix l’obtenció prèvia de l’acreditació amb anterioritat al concurs d’accés convocat per la Universitat.   
b) Un termini de tres anys perquè les universitats adapten els seus estatuts, i faculta el Consell de Govern per a establir la normativa d’aplicació necessària per a complir aquesta llei fins que es produïsca l’adaptació estatutària.

El desenvolupament d’aquest nou procediment està recollit en el Reial decret 1312/2007, de 5 d’octubre, que estableix l’acreditació nacional per a l’accés als cossos docents universitaris, modificat pel Reial decret 415/2015 de 29 de maig; i en el Reial decret 1313/2007, de 5 d’octubre, que regula el règim dels concursos d’accés als cossos docents universitaris i desenvolupa l’article 62 de la Llei d’universitats vigent en l’actualitat.

Amb la finalitat de regular a la Universitat d’Alacant el règim dels concursos d’accés d’acord amb la legislació vigent, sens perjudici del que recullen les disposicions transitòries corresponents, s’estableix aquesta normativa .

1. OBJECTIU

L’objectiu d’aquesta normativa és regular el règim dels concursos per a l’accés a places dels cossos docents universitaris de professors i professores titulars d’universitat i catedràtics i catedràtiques d’universitat, establits en la Llei orgànica 6/2001, de 21 de desembre, d’universitats, modificada per la Llei orgànica 4/2007, de 12 d’abril, i en el Reial decret 1313/2007, de 5 d’octubre, que regula el règim dels concursos d’accés als cossos docents universitaris.

2. RÈGIM JURÍDIC

Els concursos per a la provisió de places de personal docent i investigador dels cossos docents universitaris es regiran pel que disposa la Llei orgànica 6/2001, de 21 de desembre, d’Universitats, modificada per la Llei Orgànica 4/2007, de 12 d’abril, el Reial decret 1313/2007, de 5 d’octubre, que regula el règim dels concursos d’accés a cossos docents universitaris, l’Estatut de la Universitat d’Alacant, aquesta normativa , les respectives convocatòries i altres normes de caràcter general s’hi puguen aplicar.

3. LES CONVOCATÒRIES

3.1. En els concursos d’accés quedaran garantits la igualtat d’oportunitats, el respecte als principis de mèrit i capacitat i el principi d’igualtat de tracte i d’oportunitats entre dones i homes, com també la igualtat d’oportunitats de les persones amb discapacitat, respecte de les quals caldrà adoptar en el procediment les oportunes mesures d’adaptació a les seues necessitats.

3.2. La convocatòria dels concursos per a l’accés a places dels cossos docents universitaris es farà per resolució rectoral i es publicarà en el Diari Oficial de la Comunitat Valenciana (DOCV) i en el Butlletí Oficial de l’Estat (BOE).

3.3. Les places hauran d’estar dotades en l’estat de despeses del Pressupost de la Universitat d’acord amb el que estableix l’article 162 de l’Estatut de la Universitat d’Alacant.   
 3.4. Creació i convocatòria de places dels cossos docents universitaris.   
 3.4.1. Els consells de departament podran sol·licitar al rector o rectora la creació i convocatòria de places dels cossos docents universitaris, d’acord amb el que estableix aquesta normativa .

3.4.2. Excepcionalment, el rector o rectora podrà proposar al Consell de Govern la creació i la convocatòria de places dels cossos docents universitaris per necessitats acadèmiques motivades degudament o, si escau, per les derivades de la normativa de la Universitat d’Alacant i dels programes de promoció que s’establisquen.

3.5. La convocatòria haurà de contenir:

a) La plaça objecte del concurs, amb especificació del cos docent i la seua denominació corresponent a un àrea de coneixement existent.

b) El departament al qual s’adscriu; l’activitat docent, que serà la corresponent a la denominació de l’àrea de coneixement; el perfil investigador, si escau; i en consideració a necessitats docents específiques, els perfils lingüístics.

c) La composició de la Comissió d’acord amb la base 6 d’aquesta normativa .

d) Els criteris general s, d’acord amb la base 7 d’aquesta normativa .

e) El sistema de selecció, per concurs oposició o per concurs de mèrits.

f) El model de sol·licitud i de currículum i termini de presentació de sol·licituds.

g) Els llocs oficials de publicació de les resolucions que es generen al llarg del procés a l’efecte de les notificacions que siguen procedents.

3.6. El que s’exposa en els apartats a), b), c) i e) anteriors requerirà, amb anterioritat a la convocatòria de la plaça corresponent, l’aprovació en Consell de Govern, amb l’informe previ de la Comissió d’Ordenació Acadèmica i Professorat.

3.7. Les activitats docents i investigadores que s’especifiquen en la convocatòria en cap cas implicaran, per a qui obtinga la plaça, tenir-hi un dret de vinculació exclusiva ni limitarà la competència de la Universitat d’Alacant per a assignar-li obligacions docents relacionades amb el seu camp de coneixement quan ho justifiquen raons acadèmiques.

4. REQUISITS

Per a l’admissió a concurs s’hauran de reunir els requisits de caràcter general i específic que s’indiquen a continuació, el compliment dels quals haurà d’estar referit sempre a la data d’expiració del termini fixat per a sol·licitar la participació en el concurs i mantenir-se fins al moment de prendre possessió.

4.1. Requisits general s.

a) Els que recull l’article 56 del Reial decret legislatiu 5/2015, de 30 d’octubre pel qual s’aprova el text refós de la Llei de l’Estatut bàsic de l’empleat públic.

b) Els qui no tinguen la nacionalitat espanyola hauran de tenir un coneixement adequat de qualsevol de les llengües oficials de la Comunitat Valenciana per dur a terme les seues funcions. En cas que no s’acredite documentalment, la Universitat d’Alacant podrà realitzar, en les condicions que es determinen, una prova de nivell que garantisca una adequada capacitat de comunicació oral i escrita de qualsevol de les llengües oficials de la Comunitat Valenciana .

c) En cas d’optar a una plaça amb perfil lingüístic, acreditar el nivell adequat de coneixement de les llengües corresponents. Els qui sol·liciten plaça en què s’establisca l’ensenyament en valencià hauran d’acreditar el coneixement al nivell C1 o l’equivalent homologat.

d) Abonar a la Universitat d’Alacant les taxes corresponents en concepte de drets d’examen, d’acord amb el que estableix la convocatòria.

4.2. A més, hauran de complir, com a mínim, un d’aquests requisits específics en relació amb la plaça convocada:

a) Tenir l’acreditació d’acord amb el que estableix el Reial decret 1312/2007, modificat pel Reial decret 415/2015, de 29 de maig.

b) Pertànyer al cos docent universitari corresponent o superior i no trobar-se en el cas recollit en el 65.2 de la Llei orgànica 4/2007, de 12 d’abril.

c) Tenir l’habilitació d’acord amb el que estableix el Reial decret 774/2002, de 26 de juliol, que regula el sistema d’habilitació nacional per a l’accés a cossos de funcionaris docents universitaris i el règim dels concursos d’accés respectius.

5. SOL·LICITUDS I ADMISSIÓ D’ASPIRANTS

5.1. Els qui vulguen participar en els concursos d’accés presentaran la sol·licitud corresponent al rector o rectora de la universitat, juntament amb la documentació detallada en la convocatòria corresponent, en el termini de 20 dies hàbils comptadors des de l’endemà de ser publicada en el BOE.

5.2. Una vegada conclòs aquest termini es dictarà una resolució rectoral, que es publicarà en la pàgina web del Servei de Selecció i Formació, amb la relació provisional de persones admeses i excloses, indicació de la causa d’exclusió i el termini de reclamacions i esmenes.

5.3. Una vegada resoltes les reclamacions i esmenes, es publicarà en els mateixos llocs la resolució, en la qual, a més de declarar aprovada la relació definitiva de persones admeses i excloses, s’anunciarà el lloc, la data i l’hora de celebració de l’acte de presentació reflectit en la base 8.

5.4. Les dades de caràcter personal aportades pels qui aspiren a la plaça objecte de concurs quedaran incloses en el fitxer automatitzat de personal d’aquesta Universitat, que es compromet a no fer-ne un ús diferent d’aquell per al qual han sigut sol·licitades, segons la Resolució de la Universitat d’Alacant, de 17 de desembre de 2002, que regula els fitxers automatitzats de dades de caràcter personal (DOCV de 15 de gener de 2003).

6. COMISSIONS DE CONCURS D’ACCÉS A COSSOS DOCENTS

6.1. Els concursos d’accés a places dels cossos docents universitaris seran resolts per una Comissió formada per tres persones designades pel rector o rectora, amb l’acord previ del Consell de Govern.

6.2. La composició de les comissions s’haurà d’ajustar als principis d’imparcialitat i professionalitat dels seus components, procurant una composició equilibrada entre dones i homes, llevat que no siga possible per raons fonamentades i objectives motivades degudament. En tot cas se’n garantirà la necessària aptitud científica i docent.

6.3. Podran formar part de les comissions:

a) Els qui formen part d’algun dels cossos docents universitaris i tinguen categoria funcionarial igual, equivalent o superior a la plaça objecte del concurs. En el cas de les places de catedràtic o catedràtica d’universitat, els qui componguen la Comissió hauran d’acreditar, com a mínim, dos períodes d’activitat investigadora. En el cas de les de titular d’universitat hauran de justificar, com a mínim, un d’aquests períodes.

b) Professorat de les universitats dels estats membres de la Unió Europea que hi haja aconseguit una posició equivalent a algun dels cossos docents universitaris, sempre que estiga degudament certificada per l’organisme competent, d’acord amb l’article 89 de la Llei orgànica 6/2001.

c) Especialistes pertanyents a centres públics de recerca. A l’efecte de la composició de les comissions s’equipara l’escala de professors de recerca del Consell Superior d’Investigacions Científiques al cos de catedràtics o catedràtiques d’universitat, i les investigadores i investigadors científics i científics titulars del Consell Superior d’Investigacions Científiques al cos de titulars d’universitat.

d) En els concursos d’accés per a ocupar places assistencials d’institucions sanitàries vinculades a places docents dels cossos de professors i professores titulars d’universitat i catedràtic i catedràtica d’universitat, dos dels membres de les comissions, que seran doctors, hauran d’estar en possessió del títol d’especialista que s’exigisca com a requisit per a concursar a la plaça, i seran escollits per sorteig públic per la institució sanitària corresponent, entre el cens públic corresponent que anualment comunicarà al Consell d’Universitats.

6.4. Per a designar les comissions, d’acord amb el que disposa la base 3.4.1, el Consell de Departament elevarà al rector o rectora una proposta de presidenta o president, secretària o secretari i vocal de la comissió , i dels seus suplents corresponents, que hauran de pertànyer a la branca de coneixement de la plaça objecte de concurs. Si les persones proposades no són de la mateixa àrea de coneixement en la qual s’inscriu la plaça convocada, caldrà adjuntar un informe motivat degudament sobre la seua idoneïtat científica i docent per a formar part de la comissió que ha de jutjar el concurs. En tot cas, qui la presidisca i el seu suplent hauran de pertànyer al cos de catedràtics i catedràtiques d’universitat.

6.5. Per a la designació de les comissions en el cas del que disposa la base 3.4.2, el rector o rectora podrà elevar al Consell de Govern, amb l’informe previ de la Comissió d’Ordenació Acadèmica i Professorat, la proposta de comissió .

6.6. No podran formar part de la comissió més de dos membres que pertanguen a una mateixa universitat ni a centres públics de recerca ni a universitats d’altres estats membres de la Unió Europea que hi hagen aconseguit una posició equivalent a algun dels cossos docents universitaris.

6.7. La composició de la Comissió , i dels seus respectius suplents, es farà pública en la convocatòria corresponent, i els currículums dels seus integrants titulars es publicaran en la pàgina web del Servei de Selecció i Formació, ajustant-se al que estableix l’article 6.4 del RD 1313/2007, modificat pel Reial decret 415/2015, de 29 de maig.

6.8. El nomenament com a component d’una comissió és irrenunciable, llevat que concórrega causa justificada que impedisca actuar-hi. En aquest supòsit, l’apreciació de la causa al·legada correspondrà al rector o rectora, que haurà de dictar una resolució en el termini de tres dies hàbils, comptadors des de la recepció de la renúncia, i a continuació caldrà actuar, si escau, segons estableixen els apartats següents.

Les i els membres de la comissió titular seran substituïts pels seus suplents respectius. Si també hi concorre algun dels supòsits d’impediment o renúncia es podran substituir entre ells, excepte en el cas del president o la presidenta, en què es procedirà a un nou nomenament.

6.9. Els supòsits d’abstenció o recusació que es puguen plantejar es tramitaran i es resoldran d’acord amb el que estableixen els articles 28.2 i 29 de la Llei 30/1992, de règim jurídic de les administracions públiques i del procediment administratiu comú, o norma que la substituïsca.

6.10. Les comissions vetlaran pel compliment del que estableix la convocatòria corresponent i aquesta normativa , garantiran el respecte als principis d’igualtat, mèrit, capacitat i publicitat, i tindran el compromís d’actuar amb objectivitat, independència i rigor professional, respectant la confidencialitat sobre les dades personals dels qui n’hagen tingut coneixement per raó de la seua participació en la Comissió , mantenint el secret de les deliberacions de la comissió i garantint la dedicació necessària per al compliment adequat de les tasques que els són pròpies.

6.11. Per a la vàlida constitució de la comissió es requerirà la presència de la totalitat dels titulars, i si escau, del nombre de suplents necessaris per a efectuar-ne l’acte de constitució. Una vegada constituïda la comissió , en cas d’absència d’algun dels seus integrants, es procedirà al nomenament d’una nova comissió .

6.12. Les comissions podran sol·licitar l’assessorament d’especialistes que ajustaran les seues actuacions al que estableix la base 6.10. La relació nominal del personal expert consultat es farà pública en la pàgina web del Servei de Selecció i Formació.

6.13. L’assistència a aquestes comissions donarà lloc a les indemnitzacions que per raó del servei corresponguen d’acord amb la normativa vigent.

7. CRITERIS DE VALORACIÓ

7.1. Els criteris de valoració relatius a l’historial acadèmic, docent i investigador i al projecte docent i investigador s’hauran d’ajustar als criteris bàsics que estableix l’article 142.2 de l’Estatut de la Universitat d’Alacant i als criteris general s detallats a continuació.

7.2. Criteris general s de valoració:

a) Catedràtics i catedràtiques d’universitat: recerca, 55 %; docència universitària, 35%; gestió i altres mèrits (entre altres aspectes, el coneixement del valencià) 10 %.

b) Professors i professores titulars d’universitat: recerca, 50%; docència universitària, 40%; gestió i altres mèrits (entre altres aspectes, el coneixement del valencià) 10%.

8. FASES DE DESENVOLUPAMENT DEL CONCURS

8.1. La comissió serà l’encarregada de jutjar el concurs i resoldre sobre la proposta de provisió de les places convocades.

8.2. El president o presidenta, en el termini establit en la base 8.4 següent, amb la consulta prèvia a la resta de titulars de la comissió i, si escau, als qui els hagen substituït en l’acte de constitució, convocarà, de manera individualitzada, indicant la data, lloc i hora de celebració:

a) La comissió titular per als actes de constitució i presentació.

b) Les i els aspirants per a l’acte de presentació amb una antelació de 10 dies hàbils, per mitjà de resolució publicada en la pàgina web del Servei de Selecció i Formació, juntament amb la llista definitiva de les persones admeses i excloses.

8.3. Tots els actes que requerisquen ser publicats, segons recullen els apartats següents relatius al desenvolupament del concurs, es publicaran, com a mínim, en els locals on tinga lloc la sessió corresponent.

8.4. Acte de constitució.

La comissió es constituirà en el termini màxim de tres mesos comptadors des de l’endemà de publicar-se la convocatòria del concurs d’accés en el BOE i, en tot cas, una vegada publicada la corresponent relació definitiva de persones admeses i excloses.   
 En aquest acte es fixaran els criteris específics de valoració, que s’hauran d’ajustar al que estableix la base 7 i fer-se públics amb antelació a l’acte de presentació.

8.5. Acte de presentació.

L’acte de presentació serà públic, i els qui aspiren a obtenir la plaça lliuraran a la presidència de la comissió :

a) L’historial acadèmic, docent i investigador per triplicat, ajustat al model indicat en la convocatòria, com també un exemplar de les publicacions i documents acreditatius dels mèrits adduïts.

b) El projecte docent i investigador, també per triplicat.

En aquest acte es determinarà i es publicarà l’ordre d’actuació de les i els aspirants en les proves mitjançant un sorteig públic; el calendari de les proves, amb indicació de la data, el lloc i l’hora, el començament de les quals serà com a mínim l’endemà i com a màxim en el termini de 15 dies naturals comptadors des de l’endemà de la seua publicació, i el termini per a la consulta de la documentació presentada per cada aspirant. Correspondrà al secretari o secretària de la comissió garantir que qualsevol concursant puga examinar la documentació lliurada per la resta de concursants abans que comencen les proves.

8.6. Proves.

8.6.1. Totes les proves es faran en sessió pública i tindran caràcter obligatori. Quan la plaça convocada tinga un perfil lingüístic, el desenvolupament de les proves es podrà fer conforme amb aquest perfil.

8.6.2. Prova en els concursos de places de catedràtic i catedràtica d’universitat.   
 Els concursos d’accés a places de catedràtic i catedràtica d’universitat consistiran en una prova dividida en dues parts. La primera inclourà l’exposició oral dels mèrits i historial acadèmic, docent i investigador, com també de les directrius fonamentals del projecte docent. La segona part consistirà en l’exposició oral d’un projecte de recerca. Per al desenvolupament de cadascuna de les parts cada concursant disposarà d’un temps màxim de seixanta minuts.

Seguidament, la comissió podrà formular preguntes, sol·licitar aclariments i debatre sobre tots els aspectes que considere rellevants durant un temps màxim de dues hores.

8.6.3. Prova en els concursos d’accés a places de titular d’universitat.   
 Els concursos d’accés a places de professor o professora titular d’universitat consistiran en una prova dividida en dues parts, en la qual la primera part tindrà un pes del 70 % i la segona del 30 %. La primera part inclourà l’exposició oral dels mèrits i historial acadèmic, docent i investigador, com també del projecte docent i investigador. El projecte docent haurà d’incloure, en tot cas, el programa d’una assignatura o més d’una de matèries bàsiques o obligatòries de plans d’estudi vigents a la Universitat d’Alacant, i haurà de fer referència expressa a la planificació i els recursos docents utilitzats. Per a la realització d’aquesta part de la prova, cada concursant disposarà d’un temps màxim de seixanta minuts. Una vegada conclosa l’exposició, la Comissió podrà formular preguntes, sol·licitar aclariments i debatre sobre qualsevol aspecte que considere rellevant durant un temps màxim de noranta minuts.   
 La segona part de la prova consistirà en l’exposició oral d’un dels temes del projecte docent presentat. Per a la seua realització, cada concursant proporcionarà prèviament a la presidència de la Comissió una relació de tres temes dels quals, per sorteig, se’n triarà un per a la seua exposició. Per a fer aquesta prova cada concursant disposarà d’un temps màxim de seixanta minuts. Una vegada acabada l’exposició, la comissió podrà formular preguntes, sol·licitar aclariments i debatre sobre tots els aspectes que considere rellevants durant un temps màxim de noranta minuts.

8.6.4. En tots dos casos, una vegada acabada la prova, la comissió o cada integrant, farà una valoració raonada sobre cada concursant, ajustada a cadascun dels criteris general s i específics de valoració establits prèviament, en la qual es valorarà l’historial acadèmic, docent i investigador, el projecte docent i investigador, com també la seua capacitat per a l’exposició i el debat davant la comissió demostrada en la prova. A la vista dels informes, la comissió farà una proposta motivada de provisió, que haurà de ser aprovada, com a mínim, per dos vots a favor.   
   
 9. PROPOSTA DE PROVISIÓ

9.1. La comissió elevarà al rector o rectora, amb caràcter vinculant, la proposta motivada de provisió de la plaça, sense que es puga excedir en la proposta el nombre de places convocades a concurs.

9.2. La proposta de provisió, que haurà d’incloure l’avaluació de cada concursant desglossada per cadascun dels aspectes avaluats, serà publicada en la pàgina web del Servei de Selecció i Formació, i establirà els mitjans d’impugnació que siguen procedents, d’acord amb el que estableix la base 12 d’aquesta normativa .

9.3. El temps transcorregut entre la publicació de la convocatòria de concurs d’accés i la seua resolució no podrà excedir els sis mesos.

9.4. El procés podrà concloure amb la proposta de la comissió de no proveir la plaça convocada.

10. DOCUMENTACIÓ DEL DESENVOLUPAMENT DEL CONCURS

10.1. En els set dies naturals següents al final de l’actuació de la comissió , el secretari o secretària farà arribar a la Secretaria General de la Universitat la documentació del concurs, la qual haurà de dipositar amb aquesta finalitat en el Servei de Selecció i Formació. L’expedient administratiu del concurs incorporarà com a mínim els documents següents:

a) Actes de les sessions, en les quals hauran de constar les actuacions fonamentals produïdes en el desenvolupament del concurs: constitució, presentació, prova i proposta de provisió.

b) Exemplar original del currículum, amb les publicacions i documents acreditatius dels mèrits adduïts i el projecte docent i investigador.

10.2. La resta dels exemplars quedaran dipositats en la secretaria del departament corresponent, fins que escaiga retornar-los o destruir-los una vegada haja expirat tel termini de reclamacions.

11. NOMENAMENT I PRESA DE POSSESSIÓ

11.1. El nomenament es farà per resolució rectoral una vegada que la persona proposada per la comissió acredite, en el termini màxim de 10 dies hàbils comptadors des de l’endemà de la publicació de la proposta de provisió, el compliment dels requisits establits en la base 4.

11.2. Els nomenaments, que especificaran el cos docent i la denominació de la plaça corresponent a una àrea de coneixement, seran publicats en el BOE i en el DOCV, comunicats als registres de personal oportuns i al Consell d’Universitats.

11.3. La presa de possessió s’efectuarà en el termini de 20 dies hàbils comptadors des de l’endemà de la publicació del nomenament en el BOE.

12. RECURSOS CONTRA LA PROPOSTA DE PROVISIÓ

12.1. Contra les propostes de les comissions dels concursos d’accés es podrà presentar reclamació davant del rector o la rectora en el termini màxim de 10 dies hàbils, comptadors des de l’endemà de ser publicades. Una vegada admesa a tràmit la reclamació, se suspendran els nomenaments fins a la resolució definitiva.

12.2. Les reclamacions, d’acord amb l’article 10 del RD 1313/2007, seran valorades per una comissió composta segons regula l’article 36 de l’Estatut de la Universitat d’Alacant.

12.3. Per a la valoració de la reclamació, la Comissió de Reclamacions de la Universitat d’Alacant s’ajustarà al que estableix l’article 10 del RD 1313/2007.

Disposició addicional primera

1. En aplicació del que disposa l’apartat 4 de la disposició addicional segona de la Llei orgànica 4/2007, de 12 d’abril, el Consell de Govern podrà acordar la convocatòria de places vacants del cos de professors i professores titulars d’escola universitària.

2. El concurs es regirà pel que disposa la Normativa de la Universitat d’Alacant per la qual es regula el règim dels concursos d’accés als cossos docents universitaris, aprovada pel Consell de Govern del 30 de setembre de 2004 i modificada en el Consell de Govern del 18 de febrer de 2005.

Disposició addicional segona

1. El Consell de Govern podrà acordar que les places vacants dels cossos docents universitaris siguen proveïdes mitjançant concurs de mèrits entre professorat pertanyent al cos al qual corresponga la vacant.

2. El concurs s’ajustarà al que estableix amb caràcter general aquesta normativa , excepte en el relatiu a les proves, que consistiran en l’exposició oral de mèrits i historial acadèmic, docent i investigador. A aquests efectes, els concursants hauran d’aportar només la documentació requerida en la base 8.5.a.

Disposició addicional tercera

La provisió de places vacants de cossos docents universitaris en règim d’interinitat es regirà per la Normativa reguladora de les convocatòries de concurs públic de places dels cossos docents universitaris de la Universitat d’Alacant per a la seua ocupació en règim d’interinitat.

Disposició transitòria

Resten fora de l’àmbit d’aplicació d’aquesta normativa els concursos d’accés entre habilitats als quals es refereixen les disposicions transitòries primera i segona del Reial decret 1313/2007, que es regiran pel que disposa la Normativa de la Universitat d’Alacant que regula el règim dels concursos d’accés als cossos docents universitaris, aprovada per Consell de Govern del 30 de setembre de 2004 i modificada en Consell de Govern del 18 de febrer de 2005.

Disposició derogatòria

Queda derogada la Normativa de la Universitat d’Alacant per la qual es regula el règim dels concursos d’accés als cossos docents universitaris, aprovada pel Consell de Govern del 30 de setembre de 2004 i modificada en el Consell de Govern del 18 de febrer de 2005, sens perjudici del que disposen les disposicions addicional primera i transitòria d’aquesta normativa .

Disposició final

Una vegada aprovada en el Consell de Govern, aquesta normativa entrarà en vigor l’endemà de ser publicada en el Butlletí Oficial de la Universitat d’Alacant.

Anàlisi
-------

:   **Modifica a:**

    * [Detalle
      NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS.](/va/acuerdo/1082) 
      03/03/2009





[Carretera Sant Vicent del Raspeig s/n  
03807 Sant Vicent del Raspeig - Alacant  
 Tel. 00 391 3354 - Fax 58 798 7975](https://www.google.es/maps/@31.105625,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12139&trk=tyah&trkInfo=tarId%1W1269486926217%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)